PATVIRTINTA

Klaipėdos rajono savivaldybės tarybos

2024 m. kovo 28 d. sprendimu Nr. T11-154

# BIUDŽETINĖS ĮSTAIGOS GARGŽDŲ ATVIRO JAUNIMO CENTRO

# 2023 METŲ VEIKLOS ATASKAITA

## **I. JAUNIMO CENTRO PRISTATYMAS**

Biudžetinė įstaiga Gargždų atviras jaunimo centras (toliau – Jaunimo centras) Juridinių asmenų registre įregistruotas 2016 m. vasario 2 d. Buveinės adresas: Klaipėdos g. 74, Gargždai. Klaipėdos r. Jaunimo centras naudojasi Klaipėdos rajono savivaldybės patalpomis Gargžduose, Kvietinių g. 30. Pirmame aukšte: atviro darbo su jaunimu veikloms skirti du kabinetai, kūrybinės dirbtuvės, konsultacijų kabinetas ir darbuotojų kabinetas. Antrame aukšte − patalpos, skirtos tarptautinių savanorių apgyvendinimui. Taip pat Jaunimo centrui priklauso dalis Jaunimo parko Laugalių gatvėje ir Klaipėdos g. 74 garaže įrengtos kūrybinės dirbtuvės.

Nuo 2017 m. rugsėjo 1 d. Klaipėdos rajono savivaldybės mero 2017-07-17 potvarkiu Nr. MP-50 patvirtinta Jaunimo centro direktorė Inesa Greivienė, kuri nuo 2020 m. sausio 27 dienos yra vaiko auginimo atostogose.

Nuo 2020 m. sausio 27 d. iki 2022 m. gegužės 12 d. Klaipėdos rajono savivaldybės mero 2020-01-20 potvarkiu Nr. MP-11 Jaunimo centro direktorę pavadavo jaunimo darbuotoja Deimantė Venckutė.

Nuo 2022 m. liepos 13 d. Klaipėdos rajono savivaldybės mero 2022 m. liepos 12 d. potvarkiu Nr. MP-119 Gargždų atviro jaunimo centro direktoriumi paskirtas Aidas Kryževičius.

Jaunimo centras savo veiklą organizuoja vadovaudamasis atvirojo, mobilaus, skaitmeninio, informavimo ir konsultavimo darbo su jaunimu principais bei atsižvelgdamas į jaunimo poreikius. Vykdoma socialinė, prevencinė, ugdomoji-kūrybinė, jaunimo užimtumo veikla, teikiamos pirminės emocinės pagalbos ir minimalios vaiko priežiūros paslaugos.

2023 metais buvo numatytos Jaunimo centro šios prioritetinės kryptys: jauno žmogaus poreikių atliepimas, vietinės ir tarptautinės savanorystės skatinimas, verslumo ir karjeros ugdymas, tarpinstitucinis bendradarbiavimas, jauno žmogaus psichologinio ir emocinio atsparumo ugdymas, saugios erdvės, jaunam žmogui kurti, daryti ir atsiskleisti, kūrimas ir tobulinimas, mobilus darbas su jaunimu Klaipėdos rajone ir jaunimo darbuotojų mokykloje formos kūrimas. Pagrindinis metų tikslas − sudaryti sąlygas jaunuolių saviraiškos poreikių tenkinimui per įvairiapusę patirtinę, tarptautinę, savanorišką veiklą, ugdant kūrybines galias ir gebėjimus bei tobulinant atviro darbo su jaunimu veiklos formas. Jaunimo centre kasmet siekiama sudaryti didesnes galimybes prisidėti prie rizikos jaunimo socialinės atskirties mažinimo, konstruktyvaus dalyvavimo visuomeniniuose procesuose, jaunimo įsitraukimo į jam naudingą ir prasmingą veiklą, darbo rinkai reikalingų įgūdžių ugdymo ir didesnių karjeros galimybių užtikrinimo, socialinių ir gyvenimo įgūdžių ugdymo. Jaunuoliai, dalyvaudami Jaunimo centro veiklose, yra skatinami konstruktyviai kurti ateitį, atsisakyti blogų įpročių, ugdyti sveiką gyvenseną, įgyti įvairių profesinių kompetencijų.

Jaunimo centre, 2023 m. gruodžio 29 d. duomenimis, dirbo: 1 direktorius (1 etatas) 2 jaunimo darbuotojai (2 etatai), 3 jaunimo darbuotojai mobiliam darbui su jaunimu (2 etatai SB ir 2 po 0,5 etato finansuojami iš projekto), 2 ūkvedžiai po (0,5 etato, bendrai 1 etatas), jaunimo darbuotojas darbui su projektais (0,5 etato), jaunimo konsultavimo ir informavimo bei tarptautine savanoryste specialistas (0,5 etato), jaunimo darbuotojas psichologinėms konsultacijoms (35 val./mėn. finansuojamas iš projektų), jaunimo darbuotojas, praktiniu įgūdžių ir verslumo ugdymui (1 etatas).

### **II.** **JAUNIMO CENTRO BIUDŽETAS**

1 lentelė. **Per finansinius metus gautos lėšos, jų šaltiniai ir lėšų panaudojimas pagal išlaidas**

|  |  |  |  |
| --- | --- | --- | --- |
| **Finansavimo šaltinis** | **Gauta lėšų suma per metus Eur** | **Panaudota lėšų suma per metus, Eur** | **Panaudojimas pagal išlaidų rūšį** |
| Savivaldybės biudžetas  | 200 909,36 | 200 909,36 | Darbo užmokestis  |
| 43 944,39 | 43 944,39 | Prekių ir paslaugų įsigijimas |
| 15 250,00 | 15 250,00 | Ilgalaikio turto įsigijimas |
| Lėšos už paslaugas ir nuomą ( S ) | 310,05 | 310,05 | Prekių ir paslaugų įsigijimas |
| Savivaldybės biudžetas (projektai) | 1 900,00 | 1 900,00 | Prekių ir paslaugų įsigijimas |
| 5 000,00 | 5 000,00 | Kitos išlaidos |
| Valstybės biudžetas (Jaunimo reikalų agentūros (toliau − JRA) finansuojami projektai) Projektas ,,Būk laisvas“ | 6 480,00 | 6 480,00 | Darbo užmokesčiui |
| 13 170,00 | 13 170,00 | Prekių ir paslaugų įsigijimas |
| Valstybės biudžetas JRA finansuojamas projektas ,,Mobilus darbas Klaipėdos rajone 2023“ | 6 480,00 | 6 480,00 | Darbo užmokesčiui |
| 13 170,00 | 13 170,00 | Prekių ir paslaugų įsigijimas |
| Valstybės biudžetas JRA finansuojamas projektas ,,Jaunimas gali“ | 4 800,00 | 4 800,00 | Darbo užmokesčiui |
| 7 200,00 | 7 200,00 | Prekių ir paslaugų įsigijimas |
| Parama | 83,72 | 43,34 | Prekėms ir paslaugoms |
| **Iš viso:** | **319 047,52** | **319 007,14** |  |

2 lentelė. **2023 metais Jaunimo centre įgyvendinti projektai**

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Finansavimo šaltinis** | **Gautos lėšos****Eur** |
| 1 | „Mobilus darbas Klaipėdos rajone 2023“ | JRA | 20 000 |
| 2 | ,,Būk laisvas - dvimetė“ | JRA | 19 650 |
| 3 | „Prevencinė stovykla“ | Klaipėdos rajono savivaldybės narkotikų kontrolės ir nusikalstamumo prevencijos programa | 5 000 |
| 4 | ,,Jaunimas gali“ | JRA | 12 000 |
| 5 | „Kino filmai po atviru dangumi“ | Klaipėdos rajono savivaldybės jaunimo politikos plėtros programa | 1 400 |
| 6 | „Nepilnamečių integracija į darbo rinką vasara Klaipėdos rajone“ | Klaipėdos rajono savivaldybės jaunimo užimtumo vasarą ir integracijos į darbo rinka programa | 25 000 |
|  |  | **Iš viso:** | **63 070** |

1 diagrama. **Gargždų atviro jaunimo centro projektinės lėšos 2018−2022 m**.

#### **III. JAUNIMO CENTRO TURTAS**

 2023 m. gruodžio 29 d. duomenimis, Jaunimo centro ilgalaikio turto likutinė vertė –326 496,38 Eur. Per ataskaitinį laikotarpį iš Savivaldybės biudžeto Jaunimo centras įsigijo mikroautobusą Peugeot Expert (15 000 e.).

##### **IV. JAUNIMO CENTRE TEIKIAMOS PASLAUGOS IR JŲ GAVĖJAI**

**4.1. Paslaugų gavėjai**

**Jaunimo centro** ataskaitiniu laikotarpiu bendras unikalių lankytojų skaičius – 546 jaunuoliai. Bendras apsilankymų skaičius – 2567. Jaunimo centro lankytojų amžius 14–29 m. Per dieną Jaunimo centre apsilankančių jaunuolių vidurkis – 11. Jaunuolių amžiaus vidurkis – 16 m. Individualių konsultacijų metu nuolatinį kontaktą su jaunimo darbuotojais išlaikančių jaunuolių tarpe užfiksuota mažiau galimybių turinčių jaunuolių skaičius – 12. Žalingų įpročių turinčių jaunuolių skaičius – 18.

**Mobilus darbas su jaunimu** nuo 2023 m. sausio 1 d. buvo vykdomas Veiviržėnų, Dauparų−Kvietinių, Priekulės, Dovilų, Endriejavo, Vėžaičių ir Plikių seniūnijose, nuo spalio 17 d. prisidėjo Kretingalės seniūnija, o nuo lapkričio 9d. Priekulės seniūnija. Bendras unikalių lankytojų skaičius ‒ 514 jaunuoliai. Bendras apsilankymų skaičius – 1702. Mobilaus darbo su jaunimu lankytojų amžius 12–29 m. Per dieną apsilankančių jaunuolių vidurkis – 13. Individualių konsultacijų metu nuolatinį kontaktą su jaunimo darbuotojais išlaikančių jaunuolių tarpe užfiksuota mažiau galimybių turinčių jaunuolių skaičius – 14. Žalingų įpročių turinčių jaunuolių skaičius – 14.

**Praktinių įgūdžių ir verslumo skatinimo** specialisto bendras unikalių lankytojų skaičius – 87 jaunuliai. Bendras apsilankymų (konsultacijų) skaičius – 131. Individualių konsultacijų metu nuolatinį kontaktą su jaunimo darbuotojais išlaikančių jaunuolių tarpe užfiksuota mažiau galimybių turinčių jaunuolių skaičius – 2. Žalingų įpročių turinčių jaunuolių skaičius – 6.

**Jaunimo darbuotojo psichologinėms konsultacijoms specialisto** unikalūs, pastovų kontaktą su psichologe palaikantys jaunuoliai – 113. Konsultacijų metu nustatyti žalingu įpročių turinčių jaunų žmonių skaičius – 32.

**Jaunimo informavimo ir konsultavimo** specialisto bendras unikalių lankytojų skaičius – 63 jaunuoliai. Bendras apsilankymų (konsultacijų) skaičius – 144. Specialistas parengė 56 publikacijas, pasiekti 320 jauni žmonės, iš jų į veiklas įtraukti – 260 jauni žmonės. Individualių konsultacijų metu nuolatinį kontaktą su jaunimo darbuotojais išlaikančių jaunuolių tarpe užfiksuota mažiau galimybių turinčių jaunuolių skaičius – 6. Žalingų įpročių turinčių jaunuolių skaičius – 9.

2 diagrama. **Unikalių lankytojų skaičius Jaunimo centre 2016–2023 m.**

3 diagrama. **Unikalių jaunų žmonių seniūnijose, su kuriais palaikomas reguliarus kontaktas vykdant mobilųjį darbą su jaunimu, skaičius 2019−2023 m**.

**4.2. Dalyvavimas darbo rinkoje**

Bendradarbiaujant su Klaipėdos rajono užimtumo tarnyba, Jaunimo centre stažuotes, skirtas darbo įgūdžiams ar profesinei kvalifikacijai kelti, atkurti bei tobulinti, atliko 1 jaunas žmogus.

 Bendradarbiaujant su Klaipėdos profesinio ir aukštojo mokslo ugdymo įstaigomis profesinę praktiką Jaunimo centre atliko 3 jauni žmonės.

2023 metais Jaunimo centre buvo įgyvendintos veiklos praktinių ir verslumo įgūdžių ugdymui: verslo simuliaciniai žaidimai, karjeros išvykos, gyvoji biblioteka, susitikimai su verslininkais. Bendrai 19 veiklų orientuotų į praktinius ir verslumo įgūdžius.

Jaunimo centras įgyvendino Klaipėdos rajono savivaldybės jaunimo užimtumo vasarą ir integracijos į darbo rinka programą. Šios programos metu buvo įdarbinti 54 jaunuoliai 23-jose įmonėse. Jaunuoliams įvertintos kompetencijos ir 23 jaunuoliams skirtos dovanos pagal kompetencijų įvertinimo ir skatinimo tvarką.

**4.3. Jaunimo konsultavimas ir informavimas, savanorystė**

Jaunimo informavimo ir konsultavimo specialistas parengė 56 publikacijų, pasiekti 320 jauni žmonės, iš jų į veiklas įtraukti 260 jauni žmonės. 2023 metų plane buvo numatyta užtikrinti kokybiškos informacijos sklaidą per 10 klasės valandėlių vedimą 10, suorganizuoti 4 informacines kampanijas, sėkmingai kuruoti 8 vietinių savanorių ir 2 tarptautinių savanorių savanorystę, individualiai konsultuoti ir lydėti 1 jaunuolį išvykstantį savanoriauti į užsienį, bei užtikrinti sklandų tarpinstitucinį bendradarbiavimą su organizacijomis veikiančiomis su jaunimu. Per praėjusius metus Jaunimo centre suteiktos 144 konsultacijos, pravestos 13 klasės valandėlių, kuriose sudalyvavo 317 mokinių, suorganizuotos 4 informacinės kampanijos – Karjeros, ,,Atverk duris vasarai“, ,,Žalia šviesa gyvenimui“, Time to move, 2 socialinio darbo studentės atliko praktiką, 7 savanoriai baigė 6 mėnesius trukusią Jaunimo savanorišką tarnybą ir toliau tęsią savanorystę. Nuo 1 iki 3 mėnesių savanoriavo 30 mūsų rajono savanoriai. Rugpjūčio ir rugsėjo mėnesiais atvyko 2 savanoriai iš Portugalijos. Į tarptautinę savanorystę 2 mėnesiams Italijoje išvyko 1 mergina. Jai buvo suteiktos visos konsultacijos prieš, per ir po savanorystės. Užmegztas bendradarbiavimas ir vykdytos veiklos su Rietavo JO ,,Progresas“, Lijot, Eurodesk, Visuomenės sveikatos biuru, Paramos šeimai centru, Dovilų socialinių iniciatyvų centru, Alterno, Gargždų vaikų ir jaunimo laisvalaikio centru, Socialinių paslaugų centro padaliniu Globos namais ir Jaunimo reikalų agentūra.

3 lentelė. **Jaunimo centro dalyvavimas tarptautiniuose projektuose**

|  |  |  |  |
| --- | --- | --- | --- |
| Eil. Nr. | Projekto pavadinimas | Data | Dalyvių skaičius be vadovų |
| 1 | Daugirdiškių mokymo centras ,,Youth one stop agency“ | 2023-03-26 / 04-02 | 20 |
| 2 | Jaunimo mainai ,,All different-all equal“ | 2023-09-24 / 09-30 | 30 |
| 3. | Dalyvavimas tarptautinėje jaunimo politikos konferencijoje „THE RHYTHM OF YOUTH“ Klaipėdoje. | 2023-06-29 | - |
| 4. | Tarptautiniai mokymai Vengrijoje Erasmus+ projekte ,,AID4NEETS“ | 2023-06-28 / 07-07 | 20 |
| 5. | Tarptautiniai Lietuvos-Brandenburgo specialistų mainai | 2023-05-08 / 05-122023-09-11 / 09-15 | 20 |

**4.4. Veiklos jaunimui**

Jaunimo centre taikomi darbo su jaunimu metodai: informavimas, konsultavimas, lydėjimas, savanorystės skatinimas, mokymai, amatų dirbtuvės, stovyklos, žygiai, sportinė veikla, meno, muzikos terapija, savitarpio pagalbos grupės, tarpasmeninis kontaktas ir kita.

Jaunimo darbuotojai ataskaitiniu laikotarpiu įgyvendino ir suorganizavo:
Jaunimo centre ‒ 83 veiklas. Darbas su jaunimu mokykloje buvo vykdomas 10 savaičių (po 1 savaitę per mėnesį);
Mobiliame darbe – 181 veiklas iš jų 48 klasės valandėlės švietimo įstaigose.

**Renginiai (4) :**

1. Tautiškiausios Klaipėdos rajono mokyklos rinkimų konkursas ir apdovanojimų renginys ,,Tautiška”;
2. Rugsėjo 1-osios renginys ,,Vienu ritmu”;
3. Jaunimo galimybių forumas;
4. Jaunimo vasaros Akademija ,,Kartu mes galim daug“.

**Stovyklos (3):**

1. Prevencinė patyriminė stovykla (2);
2. Jaunimo mainai „All different- all equal“.

**Veiklos jaunimo organizacijoms/bendruomenėms/įstaigoms (50):**

1. Susitikimas su Klaipėdos rajono jaunimo organizacijomis „Jaunimas Klaipėdos - situacija, galimybės ir poreikiai“ (3);
2. Susitikimas su Klaipėdos rajono bendruomeninėmis organizacijomis „Jaunimas Klaipėdos rajone- situacija, galimybės ir poreikiai“(3);
3. Tarpinstitucinis susitikimas „Galimybės jaunimui ir jų pritraukimas“;
4. Projektų rašymo dirbtuvės;
5. Tarpinstitucinis susitikimas „Galimybės jaunimui ir jų pritraukimas“;
6. Reguliarūs susitikimai su Klaipėdos rajono mokyklų (Vėžaičių, Dovilų, Veiviržėnų; Plikių, Dituvos, Priekulės, Endriejavo, Kretingalės, Ketvergių) administracija (32);
7. Susitikimas su Dauparų miestelio bendruomene (2);
8. Susitikimas su Klaipėdos rajono atvejo vadybininkais;
9. Susitikimas tarp Klaipėdos rajono savivaldybės atstovų ir jaunimo darbuotojų;
10. Atvejo analizė Skuode;
11. Susitikimas su Kretingos AJC;
12. Atvejo analizė Gargžduose;
13. Tarptautinė vaikų gynimo diena Vėžaičiuose.

**Veiklos orientuotos į psichologinę ir emocinę sveikatą (23):**

1. Merginų ir vaikinų savitarpio pagalbos grupė „Kas aš?“;
2. Filmo vakaras ir diskusija su Klaipėdos r. visuomenės sveikatos biuru;
3. Dailės terapija;
4. Merginų vakaras (2);
5. Piešimo ant drabužių kūrybinės dirbtuvės;
6. Užsiėmimas Klaipėdos r. savivaldybės Visuomenės sveikatos biure;
7. Gyvoji socialine biblioteka;
8. Klasės valandėlių vedimas Klaipėdos rajono mokyklose (temos: patyčios, tarpusavio santykiai, jausmai ir emocijos, žalingi įpročiai, tolerancija, sveikatingumas, stereotipai, ribos) (15).

**Veiklos orientuotos į laisvalaikio užimtumą (156):**

1. Filmo žiūrėjimas ir maisto gaminimas (19);
2. Stalo žaidimų vakaras (31);
3. Klasės valandėlių vedimas Klaipėdos rajono mokyklose (temos: komandinis darbas, savanorystė, darbas grupėse, bendravimas ir bendradarbiavimas) (23);
4. UNO turnyras (3);
5. Lauko žaidimai – krepšinis, futbolas, tinklinis. (30);
6. Išvyka į Valstybės pažinimo centrą;
7. Valentino dienos fotosesija ir viktorina;
8. Susitikimas su „Humoro klubu“, švaros diena ;
9. Diskgolfo mokymai;
10. Užimtumo veiklos jaunimo parke su Gargždų „Vaivorykštės“ gimnazijos 9-10 klasių moksleiviais;
11. Piešimas ant sienos;
12. Jaunimo vasaros vakarai (2);
13. Gitaros užsiėmimai (14);
14. Klasės valandėlių vedimas Gargždų „Kranto“ progimnazijoje (3);
15. Naktis erdvėje;
16. Dažasvydis;
17. Žygis baidarėmis;
18. Kino filmai po atviru dangumi (3);
19. Piknikas Dauparuose;
20. Alias turnyras;
21. „Liūtų naktis“ Priekulėje;
22. Piešimas henna dažais (5);
23. Kalėdinių atviručių gamyba (5);
24. Spalvinimo terapija (5);
25. Sporto šventė Dauparuose.

**Veiklos orientuotos į praktinių įgūdžių ugdymą (14):**

1. Užsiėmimas „Sėkmingas tikslų siekimas“;
2. Susitikimas su Užimtumo tarnybos specialiste;
3. Išvyka pas verslo atstovus „Spaudos imperija“;
4. Užsiėmimas „Kelias link aktorystės: studijos ir praktika“;
5. Užsiėmimas „Pasiruošk darbui vasarą“;
6. Mokymai „Darbo paieškos būdai ir strategijos“;
7. Karjeros diena;
8. Užsiėmimas „Karjeros pasirinkimas“ (4);
9. Užsiėmimas su Plikių Ievos Labutytės pagrindinės mokyklos prezidentūra (3).

**Minėjimai ir veiklos orientuotos į pilietiškumo ugdymą (9):**

1. Sausio 13-osios d. minėjimas;
2. Šildančių apkasų žvakių gaminimas;
3. Tinklo pynimas Ukrainiečių kariams (2);
4. Klasės valandėlės – kariuomenė ir medicina/pirmoji pagalba (4);
5. Klasės valandėlės – viktorina pilietiškumo ugdymui „Tautiška“.

Veiklų įvairovė planuojama atsižvelgiant į jaunuolių poreikius: sportinius turnyrus, maisto gaminimo užsiėmimus, pilietiškumo akcijas, susitikimus su įvairių sričių specialistais, filmų vakarus, protų mūšius, žygius, orientacines varžybas, laisvalaikio bei prevencinius renginius ir kita.

###### **V. JAUNIMO CENTRE ATLIKTI PATIKRINIMAI, JŲ REZULTATAI**

Savivaldybės jaunimo reikalų koordinatorius 2024 metų sausio 12 dieną identifikavo ir įvertino Jaunimo centro veiklą pagal JRA patvirtintą atvirųjų jaunimo centrų ir atvirųjų jaunimo erdvių identifikavimo ir veiklos kokybės priežiūros tvarkos aprašą. Šio aprašo 1 priedo 13 pozicijų atitiktis „Taip“.

**VI. DIREKTORIAUS VEIKLA ĮGYVENDINANT TIKSLUS, BENDRADARBIAUJANT SU SOCIALINIAIS PARTNERIAIS, KITOMIS ĮSTAIGOMIS**

Jaunimo centras ataskaitiniu laikotarpiu vystė tarpinstitucinį bendradarbiavimą, užmezgė kontaktus ne tik su Klaipėdos rajono įstaigomis, bet ir su apskrityje veikiančiomis įstaigomis, tarnybomis, kurios rūpinasi jaunimo gerove, iš viso bendradarbiaujama su 31 įstaigų ir organizacijų iš jų 10 švietimo įstaigų

Ataskaitiniu laikotarpiu Jaunimo centro darbuotojai kvalifikaciją kėlė 44 kartą. Aktyviai vykdoma viešinimo komunikacija, glaudžiai bendradarbiaujama su žiniasklaida – per metus apie Jaunimo centrą paskelbti 7 straipsniai spaudoje. Gautas kvietimas ir dalyvauta Žinių Radijo laidoje, bei TV3 laidoje ,,Dienos pjūvis“. Laidose aptarta ir diskutuota narkotikų prevencijos temomis.

Ieškoma vis naujų darbo su jaunimu formų, kad būtų sudarytos visos sąlygos jaunuolių saviraiškos poreikiams tenkinti. Ataskaitiniu laikotarpiu pradėtas vykdyti jaunimo darbuotojo mokykloje projektas. Projektas sulaukė pasisekimo ne tik rajone, bet ir nacionalinių lygiu. Pagal Gargždų atviro jaunimo centro praktika sukurtos rekomendacijos darbui su jaunimu mokykloje.

Bendradarbiaujant su vaiko gervės komisija, atvejo vadybininkais, socialiniais darbuotojais ir pedagogais įgyvendintos 2 prevencinės stovyklos, su kurių rezultatais ir išvadomis pasidalinta su Klaipėdos rajono savivaldybės taryba. Probacijos tarnyba, 20 jaunuolių Per ataskaitinį laikotarpį dalyvauta Vaiko gerovės komisijos organizuotose 13 posėdžių. Po vieną kartą ketvirtyje dalyvauta atvejo analizėse su kitais atvirais jaunimo centrais bei pasidalinta patirtimi.

Ataskaitiniu laikotarpiu daug dėmesio skirta ieškant galimybių Jaunimo centro patalpų plėtrai arba persikėlimui į kitas patalpas. Organizuotas nuomos pirkimo konkursas, dalyvauta darbo komisijose, tarybos posėdžiuose.

4 lentelė. **Jaunimo centro darbuotojų dalyvavimas darbo grupėse ir komisijose**

|  |  |  |
| --- | --- | --- |
| Eil. Nr. |  Darbo grupių, komisijų pavadinimas | Jaunimo centro atstovai |
| 1 | Savivaldybės jaunimo reikalų taryba | Aidas Kryževičius ir Ieva Dobravalskytė |
| 2 | Bendruomeninių organizacijų taryba | Aidas Kryževičius |
| 3 | Vaiko gerovės komisija | Aidas Kryževičius ir Ieva Dobravalskytė |
| 4 | Klaipėdos rajono savivaldybės narkotikų kontrolės ir nusikalstamumo prevencijos komisija | Aidas Kryževičius |
| 5 | Jaunimo reikalų agentūros ir Vokietijos Brangdeburgo žemės Jaunimo ministerijos darbo grupė. | Aidas Kryževičius |
| 6 | LiJOT „Eurodesk“ tinklas.   | Eglė Muižė |
| 7 | Klaipėdos rajono tarpinstitucinio bendradarbiavimo grupė | Ieva Dobravalskytė |

**VII. PROBLEMOS, SUSIJUSIOS SU JAUNIMO CENTRO VEIKLA IR SIŪLOMI PROBLEMŲ SPRENDIMO BŪDAI**

Nuo 2022 metų ir per šį ataskaitini laikotarpį problemos ir jų sprendimo būdai nepakito:
Patalpos Kvietinių g. 30, kuriomis naudojasi Jaunimo centras, yra nepakankamos šiuo metu išvystytoms atvirojo darbo su jaunimu veikloms vykdyti: 1) netelpa visa turima įranga, aparatūra ir darbo priemonės; 2) Jaunimo centras yra jaunuoliams strategiškai nepatogioje vietoje (toli nuo miesto centro), miesto stoties todėl 2022 ir 2023 metais lankomumas ženkliai sumažėjo. Miesto ir rajono jaunuoliams sudėtinga pasiekti esama jaunimo centro vietą. Jaučiamas didelis poreikis ir problema turėti kitas patalpas, kad būtų galima užtikrinti darbuotojų darbo sąlygas ir jie galėtų tinkamai pasiruošti vykdyti darbą su jaunimu, teikti jiems paslaugas bei sukurti tinkamas veiklos erdves jaunuoliams. Siūlymas planuoti naujo Jaunimo centro statymą šalia Jaunimo parko arba nuomos pirkimą. Kita alternatyva vystyti viešąjį transportą Gargždų mieste.

Atsižvelgiant į didėjantį darbuotojų ir specialistų skaičių, atsiradusį papildomą darbo krūvį po biudžetinių įstaigų buhalterijos centralizavimo, esamą didelį administracinį krūvį tiek įstaigos vadovui, tiek darbuotojams, Jaunimo centre reikalingas direktoriaus pavaduotojo arba administratoriaus etatas. Remiantis socialinių paslaugų sektoriaus direktorių pavaduotojų darbo funkcijų aprašymais, pastebėta, kad dauguma funkcijų Jaunimo centre atliekama direktoriaus arba jaunimo darbuotojų, kuriems nepriklauso pagal darbo funkcijas arba kai kurios funkcijos neatliekamos visai.

2022 m. ir 2023 m. gavome nemažai tarptautiniu mainų jaunimui pasiūlymų, kuriuose dalyvauti ir vežtis jaunimą galimybės neturime, nes turime labai ribotą komandiruočių išlaidų biudžetą. Norint vykti ir dalyvauti su jaunimu, jaunimo darbuotojams remiantis LR įstatymais privaloma mokėti komandiruotpinigius ir dienpinigius, o naudojant atostogas jaunimo darbuotojai negali būti atsakingi už jaunimą. Norint plėsti tarptautinį bendradarbiavimą, jaunuolių įgūdžius ir pasaulėžiūrą Jaunimo centrui būtu svarbu padidinti komandiruočių išlaidas bent dvigubai.

Direktorius Aidas Kryževičius